open-index/open-wikipedia-markdown huggingface dataset:
แย้กะเทย

**แย้โกวานตรี** (; ) เป็นสัตว์เลื้อยคลานจำพวกแย้ชนิดใหม่ของโลก มีความสามารถพิเศษที่สามารถสืบพันธุ์ได้เองโดยไม่ต้องพึ่งตัวผู้ การสืบพันธุ์วิธีการโคลนตัวเองด้วยการเกิดจากไข่เอง ตัวอ่อนที่ฟักจากไข่ของแย้ชนิดนี้ ได้ถ่ายทอดลักษณะทางพันธุกรรมของตัวแม่อย่างครบถ้วน ทำให้มีลักษณะเหมือนกันทุกอย่าง

นักสัตววิทยายังไม่สามารถอธิบายสาเหตุที่แน่ชัดในเรื่องลำดับการวิวัฒนาการของแย้ชนิดนี้ วิวัฒนาการนี้เกิดมานานเมื่อใด และพ่อของแย้ตัวเมียตัวแรกมาจากไหนและหายไปไหน ซึ่งสันนิษฐานว่าแย้กะเทยที่พบอาจจะเป็นผลการผสมข้ามพันธุ์ของแย้เพศผู้กับเพศเมียต่างสายพันธุ์ คือ *Leiolepis guttata* และ *Leiolepis guentherpetersi* ทำให้พวกมันกลายเป็นหมัน และจากสภาพแวดล้อมของถิ่นอาศัยที่แห้งแล้ง อาจทำให้ต้องดิ้นรนวิวัฒนาการให้รอดจากความเสี่ยงต่อการสูญพันธุ์ และสืบเผ่าพันธุ์โดยไม่ผสมพันธุ์
       
โดยถิ่นที่อาศัยของแย้ชนิดนี้ คือ เขตสงวนธรรมชาติบิ่ญเจิว-เฟื้อกบื๋ว () ในจังหวัดบ่าเสียะ-หวุงเต่าทางภาคใต้ของเวียดนาม ซึ่งเป็นป่าพุ่มไม้เตี้ย ๆ กับดินทรายชายฝั่งทะเล สำหรับชาวเวียดนามแล้วรู้จักและรับประทานแย้ชนิดนี้มานานแล้ว โดยพบได้ในเมนูอาหารในร้านอาหารบริเวณที่พบ

## ลักษณะทางกายภาพ
แย้โกวานตรี (*L. ngovantrii*) มีความยาวลำตัว 95–127 มม. (3.7–5.0 นิ้ว) ลำตัวบนปกคลุมไปด้วยจุดสีน้ำตาลมีแถบสีเหลืองเป็น 1-2 คู่ ขนาบตลอดแนวข้างลำตัว สีลักษณะนี้ช่วยอำพรางได้พอประมาณในพื้นที่ชายฝั่งที่เป็นดินทราย และป่าชายเลนในช่วงฤดูแล้ง ที่ปกคลุมด้วยหญ้าและใบไม้แห้ง

## อนุกรมวิธาน
แย้โกวานตรี เป็นสัตว์เลื้อยคลานชนิดใหม่ของโลกจากการขึ้นทะเบียนในปี 2553 จัดอยู่ในสกุล *Leiolepis* ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies) จากทั้งหมด 9 ชนิดในสกุล (5 ชนิดที่เหลือมีการการสืบพันธุ์โดยการผสมพันธุ์)

ภาวะการมีเพศเมียล้วนและสืบพันธุ์โดยไม่ผสมพันธุ์นี้ อาจเกิดจากการกลายพันธุ์ (mutation) และการผสมข้ามพันธุ์ (hybridization)

* แย้สกุล *Leiolepis* ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies)
** **[[แย้สงขลา]]** *L. boehmei* Darevsky & Kupriyanova, 1993 – พบเฉพาะภาคใต้ เช่น นครศรีธรรมราช และสงขลา
** *L. guentherpetersi* Darevsky & Kupriyanova, 1993
** **แย้โกวานตรี** *L. ngovantrii* J. Grismer & L. Grismer, 2010 – พบได้ในเวียดนาม
** **[[แย้มลายู]]** *L. triploida* G. Peters, 1971 – มีถิ่นอาศัยในประเทศไทย และมาเลเซีย

## อ้างอิง

## แหล่งข้อมูลอื่น

หมวดหมู่:วงศ์ย่อยแย้
หมวดหมู่:การค้นพบในปี พ.ศ. 2553
หมวดหมู่:สัตว์ที่พบในประเทศเวียดนาม
เจ้าหญิงการอลีนแห่งโมนาโก

**เจ้าหญิงการอลีน เจ้าหญิงแห่งฮันโนเฟอร์** (, ; ประสูติ 23 มกราคม ค.ศ. 1957) พระนามเดิม **เจ้าหญิงการอลีนแห่งโมนาโก** () เป็นอดีตรัชทายาทโดยสันนิษฐานแห่งพระราชวงศ์โมนาโก เป็นพระธิดาองค์ใหญ่ในเจ้าชายแรนีเยที่ 3 เจ้าผู้ครองโมนาโก กับเกรซ เคลลี นักแสดงชาวอเมริกันที่มีชื่อเสียง พระองค์มีพระอนุชาและพระขนิษฐา คือ  เจ้าชายอาลแบร์ที่ 2 กับเจ้าหญิงสเตฟานี

## อ้างอิง

หมวดหมู่:ราชวงศ์กรีมัลดี
หมวดหมู่:ราชวงศ์ฮันโนเฟอร์
หมวดหมู่:ดัชเชสแห่งเบราน์ชไวค์-ลือเนอบวร์ค
หมวดหมู่:เจ้าชายรัชทายาทแห่งโมนาโก
กีฬาวอลเลย์บอลในเอเชียนเกมส์ 2010

**[[วอลเลย์บอล]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 27 พฤศจิกายน พ.ศ. 2553 โดยในการแข่งขันนี้ จะเป็นการแข่งขันของ 18 ทีมชาย และการแข่งขันของ 11 ทีมหญิง โดยมีการจับฉลากแบ่งสายในวันที่ 18 ตุลาคม การแข่งขันทุกนัดจะแข่งขันในกวงไว่ยิมเนเซียม กับสงต้ายิมเนเซียม

## ผู้ได้รับเหรียญรางวัล

## ตารางเหรียญรางวัล

## ทีมที่ผ่านการคัดเลือก
การคัดเลือกทีมเข้าแข่งขันจัดขึ้น ณ วันที่ 7 ตุลาคม ค.ศ. 2010 ที่เมืองกว่างโจว

### ทีมชาย
ได้มีการแบ่งทีมที่ผานการคัดเลือกออกเป็น 4 สาย

;กลุ่ม A
* (เจ้าภาพ)
* (9)
*
*

;กลุ่ม B
* (1)
* (7)
*
*

;กลุ่ม C
* (3)
* (6)
*
*
*

;กลุ่ม D
* (4)
* (5)
*
*
*

### ทีมหญิง
ได้มีการแบ่งทีมที่ผานการคัดเลือกออกเป็น 2 สาย

;กลุ่ม A
* (เจ้าภาพ)
* (4)
* (5)
*
*

;กลุ่ม B
* (2)
* (3)
* (6)
*
*
*

## อ้างอิง

## แหล่งข้อมูลอื่น
* Men's Beach Volleyball Results 
* Women's Beach Volleyball Results 
* Volleyball Site of 2010 Asian Games 

หมวดหมู่:วอลเลย์บอลในเอเชียนเกมส์ 2010
โตเกียวไม่มีขา

***โตเกียวไม่มีขา*** เป็นผลงานเขียนของนิ้วกลม เป็นพ็อกเก็ตบุ๊กเชิงท่องเที่ยว ออกในปี พ.ศ. 2547 ซึ่งเป็นหนึ่งในหนังสือในโครงการ "The First Hand" ของสำนักพิมพ์อะบุ๊ก ที่เปิดโอกาสให้นักเขียนหน้าใหม่ก้าวสู่นักเขียนเต็มตัว ที่มาของหนังสือเล่มนี้มาจากความอยากไปประเทศญี่ปุ่น โดยต้องการแบ่งปันเรื่องราวผ่านเป็นตัวหนังสือ เขียนในลักษณะให้ข้อมูลที่มีการถกเถียงกัน ผลกระทบต่อตัวผู้เขียนและสังคม ออกนอกกรอบความซ้ำซาก

หนังสือมีเรื่องราวเกี่ยวกับการเดินทางไปโตเกียว ประเทศญี่ปุ่น เป็นเวลา 9 วัน ด้วยงบประมาณที่มีอยู่จำกัดเพียง 12,000 บาท ซึ่งเป็นเรื่องราวจริงที่ถ่ายทอดจากผู้เขียน ไม่ว่าจะไปเที่ยวในสถานที่ที่น่าสนใจ การคุยตีสนิทกับคนแปลกหน้า ด้วยการถ่ายทอดที่ครบถ้วนทั้งความคิดสร้างสรรค์ ปรัชญา และอารมณ์ขัน ในมุมมองโลกในมุมบวก เขาเดินทางไปญี่ปุ่นกับเพื่อนอีกหนึ่งคน โดยมีการวางแผนการเดินทางกับจำนวนเงินที่จำกัด เขาเตรียมอาหารสำหรับไปกินเองอย่างน้อยวันละ 1 มื้อ ในบางครั้งก็ต้องนอนข้างถนนบ้าง และยังมีการเตรียมตัวในแบบแบ็กแพ็กเกอร์ที่จำเป็น เช่น ทำบัตรนักศึกษาปลอม การหาข้อมูลสำหรับที่พักราคาถูกอย่างไร ฯลฯ

## อ้างอิง

หมวดหมู่:วรรณกรรมไทย
หมวดหมู่:วรรณกรรมในปี พ.ศ. 2547
ลาฮอร์

**ลาฮอร์** (, , ) เป็นเมืองหลวงของแคว้นปัญจาบ ประเทศปากีสถาน และเป็นเมืองหลวงอันดับ 2 ของประเทศ รองจากการาจี ตั้งขนาบด้วยแม่น้ำราวี มีประชากร 6,318,745 คน ทำให้เป็นเมืองใหญ่อันดับ 5 ของภูมิภาคเอเชียใต้ และมีประชากรมากเป็นอันดับที่ 26 ของโลก

ต้นกำเนิดของเมืองลาฮอร์สามารถย้อนไปได้ถึงยุคโบราณ มนุษย์เคยอาศัยอยู่ที่เมืองลาฮอร์มากว่าสองสหัสวรรษและเริ่มได้รับความโดดเด่นมากขึ้นหลังจากการสถาปนาเมืองลาฮอร์เก่าเมื่อคริสต์ศตวรรษที่ 10 ลาฮอร์เคยเป็นเมืองหลวงของหลายชาติในอดีต โดยหนึ่งในนั้นคือจักรวรรดิกาสนาวิยะห์ เมืองลาฮอร์ถึงจุดรุ่งเรืองที่สุดภายใต้การขึ้นเป็นเมืองหลวงของจักรวรรดิโมกุลในช่วงปลายคริสต์ศตวรรษที่ 16 ถึงต้นคริสต์ศตวรรษที่ 18 และเป็นเมืองที่มีประชากรเยอะที่สุดในยุคนั้นอีกด้วย เมื่อปีคริสต์ศักราช 1739 พระเจ้านาเดอร์ชาห์แห่งราชวงศ์อัฟชาร์ได้นำทัพบุกเมืองลาฮอร์จนแตกพ่าย แม้ว่าจักรวรรดิโมกุลจะยึดกลับมาได้แต่เมืองลาฮอร์ก็ได้เข้าสู่ยุคถดถอยในช่วงปีคริสต์ศักราช 1748 ถึงปี 1798 เนื่องด้วยความขัดแย้งระหว่างจักรวรรดิดุรรานีและจักรวรรดิซิกข์จนกระทั่งเมืองลาฮอร์ได้ขึ้นเป็นเมืองหลวงของจักรวรรดิซิกข์ในช่วงต้นคริสต์ศตวรรษที่ 19 ในที่สุด เมืองลาฮอร์ถูกผนวกเข้าเป็นส่วนหนึ่งของบริติชราชในปีคริสต์ศักราช 1849 ระหว่างการเป็นอาณานิคมของอังกฤษนั้นลาฮอร์เป็นหนึ่งในศูนย์กลางแห่งการประท้วงเพื่ออิสรภาพแห่งอินเดีย เมื่อขบวนการปากีสถานสำเร็จลุล่วงและการแบ่งแยกดินแดนระหว่างอินเดียและปากีสถานเมื่อปีคริสต์ศักราช 1947 เมืองลาฮอร์ได้ถูกแต่งตั้งให้เป็นเมืองหลวงของแคว้นปัญจาบ

## เมืองพี่น้อง
*  เบลเกรด, เซอร์เบีย (2007).
*  โบโกตา, โคลอมเบีย
*  บูฆอรอ, อุซเบกิสถาน
*  ชิคาโก, รัฐอิลลินอย, สหรัฐอเมริกา (2007)
*  กูอิงบรา, โปรตุเกส
*  กอร์โดบา, สเปน (1994)
*  ดูชานเบ, ทาจิกิสถาน
*  แฟส, โมร็อกโก (1994)
*  เฟรสโน, รัฐแคลิฟอร์เนีย, สหรัฐอเมริกา
* กลาสโกว์, สหราชอาณาจักร (2006)
*   เอสฟาฮาน, อิหร่าน (2004)
*  อิสตันบูล, ตุรกี (1975)
*  คอร์ไทรจ์, เบลเยียม (1993)
*  คราคูฟ, โปแลนด์
*  มาชาด, อิหร่าน (2006)
*  ซาริวอน, เกาหลีเหนือ (1988)
*  ซามาร์กันต์, อุซเบกิสถาน (1995)
*  ซีอาน, จีน (1992)

## อ้างอิง

*
ปลาค้าวขาว (สกุล)

**ปลาค้าวขาว** หรือ **ปลาเค้าขาว** เป็นสกุลปลาน้ำจืดจำพวกหนึ่งในอันดับปลาหนังของวงศ์ปลาเนื้ออ่อน (Siluridae) ใช้ชื่อสกุลเป็นภาษาละตินว่า *Wallago* มีรูปร่างโดยรวมคือ ลำตัวยาว ลำตัวที่อยู่ค่อนไปทางหางมีลักษณะแบนข้างมาก ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง

พบกระจายพันธุ์โดยทั่วไปตั้งแต่อนุทวีปอินเดียจนถึงแหลมมลายู มีอุปนิสัยคือมักอยู่นิ่ง ๆ กับพื้นน้ำ กินอาหารจำพวกปลาขนาดเล็กกว่า และออกหากินในเวลากลางคืน

ปลาค้าวขาวจัดเป็นปลาขนาดใหญ่ที่สุดในวงศ์นี้ ที่พบได้ในทวีปเอเชีย และถือว่าใหญ่เป็นอันดับสองรองจากสกุล *[[Silurus]]* ที่พบได้ในทวีปยุโรป โดยมีขนาดโดยเฉลี่ยประมาณ 1 เมตร

ปัจจุบันพบว่ามีปลาทั้งหมด 2 ชนิดในสกุลนี้ ได้แก่

**[[Wallago attu|W. attu]]* ยาวได้ถึง 2 เมตร น้ำหนักกว่า 60 กิโลกรัม พบได้ในอนุทวีปอินเดียและภูมิภาคอินโดจีน นิยมตกเป็นเกมกีฬาและเลี้ยงเป็นปลาสวยงาม
*† *[[Wallago maemohensis|W. maemohensis]]* สูญพันธุ์ไปตั้งแต่สมัยไมโอซีน

## อ้างอิง

## แหล่งข้อมูลอื่น

หมวดหมู่:วงศ์ปลาเนื้ออ่อน
วงศ์ปลาลิ้นหมาอเมริกัน

**วงศ์ปลาลิ้นหมาอเมริกัน** (วงศ์: Achiridae, ) เป็นปลาลิ้นหมาวงศ์หนึ่ง  โดยมีความคล้ายคลึงกับปลาลิ้นหมาในวงศ์ Soleidae

มีรูปร่างที่แตกต่างไปจากปลาในอันดับเดียวกันนี้วงศ์อื่น ๆ คือ ดวงตาทั้งสองข้างจะอยู่บนลำตัวซีกขวาและอยู่ชิดกันมาก ตาข้างหนึ่งอยู่ต่ำกว่าปากอย่างเห็นได้ชัด ปากเชิดขึ้น มีฟันเพียงเล็กน้อยหรืออาจไม่มีเลย เกือบทั้งหมดจะมีลำตัวกลมหรือกลมรี บริเวณข้างลำตัวมีขนาดกว้าง มีเส้นข้างลำตัวเหนือบริเวณข้างลำตัวด้านบน ครีบหลังและครีบทวารจะแยกออกจากครีบหาง ครีบอกมีขนาดเล็กหรืออาจจะไม่มีเลย

อาศัยอยู่ในเขตอากาศอบอุ่น เขตน้ำตื้นที่มีพื้นทรายหรือโคลนเลน กินพวกสัตว์น้ำขนาดเล็กต่าง ๆ  เป็นอาหาร โดยแพร่กระจายพันธุ์ทั้งในทะเล, น้ำกร่อย และน้ำเค็ม ของชายฝั่งมหาสมุทรแอตแลนติกตั้งแต่ทวีปอเมริกาเหนือไปจนถึงทวีปอเมริกาใต้

มีทั้งหมด 9 สกุล 28 ชนิด บางชนิดมีการเลี้ยงเป็นปลาสวยงาม เช่น* [[ปลาลิ้นหมาน้ำจืดโคลัมเบีย|Catathyridium jenynsii]]*

## อ้างอิง

หมวดหมู่:อันดับปลาซีกเดียว
ระเบิดนิวเคลียร์บี 41

thumb
**ระเบิดนิวเคลียร์ บี 41** ()  เป็นระเบิดนิวเคลียร์ความร้อน แบบสามสเตจ (Teller–Ulam design) ของฝูงบินทางยุทธศาสตร์ของสหรัฐอเมริกา เข้าประจำการในช่วงทศวรรษ 1960 มีพลังทำลายล้าง 25 เมกะตัน  เป็นอาวุธที่มีอำนาจทำลายสูงสุดที่สหรัฐอเมริกาเคยพัฒนาขึ้น

บี 41 มีขนาดความยาว 12 ฟุต 4 นิ้ว (3.76 เมตร) เส้นผ่านศูนย์กลาง 4 ฟุต 4 นิ้ว (1.32 เมตร) น้ำหนัก 10,670 ปอนด์ (4850 กิโลกรัม) ประจำการบนเครื่องบี-52 สตราโตฟอร์เทรส และบี-47 สตราโตเจ็ตตั้งแต่ปี ค.ศ. 1961 จนถึงปี ค.ศ. 1963 จึงถูกแทนที่ด้วยระเบิดนิวเคลียร์บี53 ระเบิดนิวเคลียร์บี41ลูกสุดท้ายปลดประจำการในปี ค.ศ. 1976

บี 41 มีปฏิกิริยานิวเคลียร์แบบฟิชชัน-ฟิวชั่น-ฟิชชัน ซึ่งทำให้เกิดสารกัมมันตรังสีตกค้างเป็นจำนวนมาก จึงถูกจัดเป็น "dirty bomb"

## อ้างอิง

หมวดหมู่:อาวุธนิวเคลียร์
ปลาบู่กล้วย

**ปลาบู่กล้วย** หรือ **ปลาบู่จุด** () เป็นปลาทะเลชนิดหนึ่ง มีชื่อวิทยาศาสตร์ว่า *Stigmatogobius sadanundio* ในวงศ์ปลาบู่ (Gobiidae)

มีลักษณะลำตัวค่อนข้างกลม หางแบน หัวโต นัยน์ตามีขนาดใหญ่ ลำตัวมีสีน้ำตาลอ่อนอมเหลือง ลำตัวมีจุดแต้มสีดำหรือสีน้ำตาลเข้ม มีลักษณะเด่น คือ มีจุดประสีเข้มขนาดเล็กกระจายอย่างไม่เป็นระเบียบทั่วทั้งลำตัว ครีบหลังยาวแบ่งเป็นสองตอน ตอนหน้าเป็นเส้นยาว ตอนหลังแผ่กางมีจุดประสีดำกระจายทั่วอย่างเป็นระเบียบ ครีบหางใหญ่ปลายมนมีจุดประสีเข้มกระจายทั่ว ครีบท้องมีจุดประ ครีบอกใส 

ขนาดเฉลี่ยความยาวประมาณ 6 เซนติเมตร พบกระจายพันธุ์ในชายฝั่งทะเลของมหาสมุทรอินเดีย ตั้งแต่ อินเดีย, ศรีลังกา, พม่า ไปจนถึงอินโดนีเซียและสิงคโปร์ สามารถปรับตัวให้อยู่ในน้ำกร่อยหรือน้ำจืดสนิทได้ มีอุปนิสัยอยู่อยู่รวมกันเป็นฝูงตามชายทะเลหรือชะวากทะเล ในประเทศไทยพบได้ตั้งแต่ชายทะเลฝั่งอ่าวไทยตั้งแต่จังหวัดสมุทรสงคราม เป็นต้นไป

นับเป็นปลาสวยงามชนิดหนึ่งที่นิยมเลี้ยงกันในตู้ปลา โดยเฉพาะกับตู้ที่ปลูกพืชไม้น้ำไว้ โดยปลาจะมีพฤติกรรมนอนนิ่ง ๆ กับพ้น ในบางครั้งจะแผ่ครีบกางออกอวดสีสันสวยงามแต่ทว่าเมื่อเลี้ยงรวมกับปลาชนิดอื่นแล้วจะมีนิสัยดุร้ายมาก จะไล่กัดปลาชนิดอื่นและกินปลาขนาดเล็กกว่าเป็นอาหาร หากเลี้ยงรวมควรเลี้ยงรวมกับปลาบู่กล้วยด้วยกันเอง ซึ่งจากพฤติกรรมดัวกล่าวนี้เองทำให้ได้อีกชื่อเรียกหนึ่งว่า "ปลากัดทะเล"  

## อ้างอิง

## แหล่งข้อมูลอื่น
* รูปและข้อมูลปลาบู่กล้วย

หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:สกุลปลาบู่กล้วย
การเรียนรู้กฎความเกี่ยวพัน

**การเรียนรู้กฎความเกี่ยวพัน** (association rule learning) เป็นกระบวนการหนึ่งในการทำเหมืองข้อมูลที่ได้รับความนิยมมาก โดยจะใช้กฎความเกี่ยวพันในการหาความเกี่ยวพันของข้อมูลสองชุดหรือมากกว่าสองชุดขึ้นไปภายในกลุ่มข้อมูลที่มีขนาดใหญ่ ในการหากฎความเกี่ยวพันนั้นจะมีขั้นตอนวิธีการหาหลายวิธีด้วยกัน แต่ขั้นตอนวิธีที่เป็นที่รู้จักและใช้อย่างแพร่หลายคือ ขั้นตอนวิธี Apriori

ตัวอย่างหนึ่งของกฎความเกี่ยวพันที่ใช้กันก็คือ Market Basket Analysis ที่ใช้ในการหาความสัมพันธ์ของสินค้าที่ลูกค้ามักจะซื้อพร้อมกัน เพื่อใช้ในการจัดรายการส่งเสริมการขาย

## หลักการพื้นฐาน

กฎความเกี่ยวพันสามารถเขียนได้ในรูปเซตของสิ่งที่เป็นเหตุ ไปสู่เซตของสิ่งที่เป็นผล

โดยกำหนดให้

I ={ i1 , i2 ,…,im} เป็น set ของ Items

D ={t1 , t2 ,…,tm} เป็น set ของ Transaction ซึ่งแต่ละ Transaction ใน D จะมีหมายเลข Transaction ID ที่ไม่ซ้ำกันและกำหนดให้ t เป็น subset ของ I

ตัวอย่างเช่น รายการที่ลูกค้าซื้อสินค้าทั้งหมด 5 Transaction ซึ่งมีรายละเอียดดังตาราง

จากนั้น นำข้อมูล Transaction มาสร้าง Co-Occerence Table หรือตารางนับความถี่ของเหตุการณ์ เพื่อหาความสัมพันธ์ว่าเหตุการณ์อะไรเกิดขึ้นคู่กับเหตุการณ์อะไร ดังนี้

**เป็นการบอกว่ามีการซื้อสินค้านั้นกี่ครั้ง*

จากนั้นจึงทำการสร้างกฎจากความเกี่ยวพันที่เป็นไปได้ โดยใช้ IF condition Then result เช่น

1.If Milk Then Bread

2.If Milk Then Butter เป็นต้น

ซึ่งจำนวนกฎที่เป็นไปได้ทั้งหมด จะคำนวณจากสมการ 2n-1 โดย n คือ จำนวนชนิดของ Items ทั้งหมด เช่น จากตารางมีจำนวนสินค้าทั้งหมด 4 ชนิด ดังนั้น จำนวนกฎที่เป็นไปได้ทั้งหมด คือ 24-1 = 15 กฎ
กฎความเกี่ยวพันที่ได้ จะไม่ได้บอกว่าเหตุการณ์ใดเกิดขึ้นก่อนหลัง เพียงแต่บอกว่าเหตุการณ์เหล่านั้น เกิดขึ้นด้วยกันเท่านั้น

### ตัวชี้วัดที่ใช้ในการหากฎที่มีความน่าสนใจ

**1.Support Factor** เป็นค่าที่บ่งบอกว่าเหตุการณ์ A กับ B มีความถี่ในการเกิดขึ้นมากน้อยแค่ไหน

A → B : Support Factor =(A U B)

**2. Confident Factor** เป็นค่าที่บอกว่า เมื่อเกิดเหตุการณ์ B แล้ว มีโอกาสที่จะเกิดเหตุการณ์ A มากน้อยแค่ไหน

A → B : Confident Factor= P(A|B)

## อ้างอิง
* http://www.dataminingarticles.com/association-rules.html

หมวดหมู่:การจัดการข้อมูล
หมวดหมู่:การทำเหมืองข้อมูล
กีฬายกน้ำหนักในเอเชียนเกมส์ 2010

**[[ยกน้ำหนัก|กีฬายกน้ำหนัก]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 21 พฤศจิกายน พ.ศ. 2553

## ตารางเหรียญรางวัล

## ภาพรวมเหรียญรางวัล
### ชาย

### หญิง

## ผลการแข่งขัน
### ชาย
#### 56 กก.

13 พฤศจิกายน – 12:30/16:30

#### 62 กก.

14 พฤศจิกายน – 12:30/16:30

#### 69 กก.

15 พฤศจิกายน – 12:30/16:30

#### 77 กก.

16 พฤศจิกายน – 12:30/16:30

#### 85 กก.

17 พฤศจิกายน – 12:30/16:30

#### 94 กก.

18 พฤศจิกายน – 12:30/16:30

#### 105 กก.

19 พฤศจิกายน – 10:00/14:30

#### +105 กก.

19 พฤศจิกายน – 12:00/19:00

### หญิง
#### 48 กก.

13 พฤศจิกายน – 14:30/19:00

#### 53 กก.

14 พฤศจิกายน – 14:30/19:00

#### 58 กก.

15 พฤศจิกายน – 14:30/19:00

#### 63 กก.

16 พฤศจิกายน – 19:00

#### 69 กก.

17 พฤศจิกายน – 19:00

#### 75 กก.

18 พฤศจิกายน – 19:00

#### +75 กก.

19 พฤศจิกายน – 17:00

## อ้างอิง

## แหล่งข้อมูลอื่น
* Weightlifting Site of 2010 Asian Games 
* Schedule 

หมวดหมู่:เอเชียนเกมส์ 2010
กีฬาหมากรุกจีนในเอเชียนเกมส์ 2010

**[[หมากรุกจีน]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 19 พฤศจิกายน พ.ศ. 2553

## ผลการแข่งขัน

#### ผู้ได้รับเหรียญรางวัล

## ผลการแข่งขัน
#### ชายเดี่ยว

#### หญิงเดี่ยว
13–19 พฤศจิกายน

## อ้างอิง

## แหล่งข้อมูลอื่น
* Xiangqi Site of 2010 Asian Games 
* Schedule 

หมวดหมู่:เอเชียนเกมส์ 2010
หมวดหมู่:หมากรุกจีน
ระบบสารสนเทศเพื่อผู้บริหารระดับสูง

**ระบบสารสนเทศเพื่อผู้บริหารระดับสูง** () เป็นประเภทหรือส่วนย่อยจาก ระบบสนับสนุนการตัดสินใจ (Decision Support Systems) มีจุดประสงค์เพื่ออำนวยความสะดวกและสนับสนุนข้อมูลประกอบการตัดสินใจของผู้บริหารระดับสูง โดยเป็นข้อมูลที่มีองค์ประกอบทั้งปัจจัยภายในและปัจจัยภายนอก ที่เกี่ยวข้องกับเป้าหมายทางกลยุทธ์นโยบาย ยุทธวิธี ปัญหาเฉพาะหน้า และการควบคุม

EIS เน้นการแสดงกราฟิกและง่ายต่อการใช้ส่วนติดต่อผู้ใช้ พวกเขามีการรายงานที่แข็งแกร่งและเจาะลึกลงความสามารถในการ โดยทั่วไป EIS เป็น DSS ทั่วทั้งองค์กรที่จะช่วยให้ผู้บริหารระดับบนสุดวิเคราะห์เปรียบเทียบและเน้นแนวโน้มในตัวแปรที่สำคัญเพื่อให้พวกเขาสามารถตรวจสอบประสิทธิภาพการทำงานและระบุโอกาสและปัญหา EIS และข้อมูลเทคโนโลยีคลังสินค้าจะมาบรรจบกันในตลาด

ในปีล่าสุด EIS ระยะได้สูญเสียความนิยมในความโปรดปรานของระบบธุรกิจอัจฉริยะ (พื้นที่ย่อยของการรายงานการวิเคราะห์และแดชบอร์ดดิจิทัล)

## ประวัติ

มีวัตถุประสงค์ในการพัฒนาโปรแกรมคอมพิวเตอร์ที่จะเน้นข้อมูลสารสนเทศรอบด้านเพื่อตอบสนองความต้องการผู้บริหารระดับสูง ในการตัดสินใจทางธุรกิจ

## องค์ประกอบ

องค์ประกอบของ EIS จะมี 4ส่วน ได้แก่

* **Hardware** อุปกรณ์
* **Software** ชุดคำสั่ง
* **User Interface** การตอบสนอง
* **Telecommunication** การสื่อสาร

## การใช้งาน

* **การผลิต**
* **การตลาด**
* **ทางบัญชี**

## อรรถประโยชน์

**ข้อดี**

* ง่ายต่อการใช้สำหรับผู้บริหารระดับสูง
* เหมาะกับผู้บริหารระดับสูงในการควบคุมโดยไม่ต้องมีความรู้ความเข้าใจในคอมพิวเตอร์และสารสนเทศมาก
* ค้นหาข้อมูลที่ต้องการได้ในระยะเวลาสั้น
* ช่วยให้เข้าใจข้อมูลสารเทศที่เกิดขึ้นภายในและภายนอกอย่างชัดเจน
* สะดวกในการตัดสินใจเรื่องต่างๆในระยะเวาสั้น
* สามารถติดตามและเรียกดูข้อมูลในการตัดสินใจได้อย่างมีประสิทธิภาพ

**ข้อเสีย**

* ยากต่อการประเมินประโยชน์และผลตอบแทนที่องค์กรจะได้รับ
* ยากต่อการรักษาความทันสมัย(Update)ข้อมูลและระบบสารสนเทศ
* ปัญหาด้านความปลอดภัยและความลับของข้อมูล
* มีข้อจำกัดในเรื่องใช้งาน เนื่องจากพัฒนามาเพื่อผู้บริหารระดับสูงเท่านั้น
* ข้อมูลและการนำเสนอไม่สอดคล้องกับความต้องการของผู้บริหาร
* ไม่ได้ถูกพัฒนาเพื่อประมวลผลที่ซับซ้อนและหลากหลาย
* ซับซ้อนและยากในการจำกัดข้อมูลสารสนเทศ

## ดูเพิ่ม
* ระบบสนับสนุนเทคโนโลยีสารสนเทศ
* ระบบสนับสนุนการตัดสินใจ

## แหล่งข้อมูลอื่น
* บทเรียนระบบสารสนแทศเพื่อการจัดการออนไลน์ 

หมวดหมู่:ทฤษฎีการตัดสินใจ     
หมวดหมู่:ระบบสารสนเทศ
หมวดหมู่: การจัดการเทคโนโลยีสารสนเทศ     
หมวดหมู่:ระบบการจัดการ
หมวดหมู่:ซอฟต์แวร์ทางธุรกิจ
เซบัสทีอัน เฟ็ทเทิล

**เซบัสทีอัน เฟ็ทเทิล** () เกิดเมื่อวันที่ 3 กรกฎาคม ค.ศ. 1987 เป็นอดีตนักแข่งรถสูตรหนึ่งชาวเยอรมันระหว่าง ค.ศ. 2007 ถึงปี ค.ศ. 2022 ให้แก่ทีม บีเอ็มดับเบิลยู เซาเบอร์, โตโร รอสโซ, เร็ดบุล, เฟอร์รารี่, และ แอสตัน มาร์ติน เขาเป็นแชมป์โลก 4 สมัยติดต่อกันที่ชนะในฤดูกาล ค.ศ. , ค.ศ. , ค.ศ.  และ ค.ศ.  กับทีมเร็ดบุลเรซซิง และใน ค.ศ. 2010 เขาเป็นนักแข่งรถสูตรหนึ่งที่อายุน้อยที่สุดที่ชนะเลิศ ด้วยอายุ 23 ปี 135 วัน นอกจากนี้ยังมีจำนวนการชนะการแข่งมากเป็นอันดับสาม (53) และได้ติดสามอันดับแรกทั้งหมด 122 ครั้งมากเป็นอันดับสามเช่นกัน รวมถึงได้ตำแหน่งโพล 57 ครั้ง มากที่สุดเป็นอันดับสี่ 

เฟ็ทเทิลเกิดที่เมืองเฮ็พเพินไฮม์ ประเทศเยอรมนี เขาเริ่มแข่งรถในปี ค.ศ. 1995 และมีชื่อเสียงอย่างรวดเร็วในรุ่นเยาวชน ในปี ค.ศ. 2006 เฟ็ทเทิลเป็นนักขับทดสอบรถสูตรหนึ่งกับบีเอ็มดับเบิลยูเซาเบอร์ โดยเป็นส่วนหนึ่งของเตอร์กิชกรังด์ปรีซ์ ในปี ค.ศ. 2006 เฟ็ทเทิลเป็นนักแข่งรถสูตรหนึ่งที่อายุน้อยที่สุดเป็นอันดับที่ 8 ที่ได้เข้าร่วมแข่งขันรถสูตรหนึ่งเป็นครั้งแรก ที่ยูเอสกรังด์ปรีซ์ ในปี ค.ศ. 2007 ซึ่งเขาจบอันดับที่ 8 ด้วยอายุ 19 ปี 349 วัน เขาเป็นนักแข่งรถสูตรหนึ่งที่อายุน้อยที่สุดที่จับเวลาการแข่งขันได้อันดับที่ 1 ในอิตาเลียนกรังด์ปรีซ์ ในปี ค.ศ. 2008 ด้วยอายุ 21 ปี 72 วัน โดยในอิตาเลียนกรังด์ปรีซ์เดียวกันนั้น เฟ็ทเทิลชนะการแข่งขันรถสูตรหนึ่งเป็นครั้งแรกด้วย และเป็นนักแข่งรถสูตรหนึ่งที่อายุน้อยที่สุดที่ชนะการแข่งขันด้วยอายุ 21 ปี 73 วัน

ในปี ค.ศ. 2009 เฟ็ทเทิลย้ายไปร่วมกับทีมเรดบูลเรซซิง และได้ที่ 2 รองจากเจนสัน บัตทัน ก่อนที่เขาจะชนะเลิศการแข่งขันรถสูตรหนึ่ง ทำให้เขาเป็นนักแข่งรถที่ชนะเลิศที่อายุน้อยที่สุด ด้วยอายุ 23 ปี 135 วัน ในปี ค.ศ. 2010  และชนะเลิศการแข่งขันรถสูตรหนึ่งอีก 3 ฤดูกาลติดต่อกัน ในปี ค.ศ. 2011 ปี ค.ศ. 2012 และปี ค.ศ. 2013 ก่อนจะย้ายไปร่วมทีมแฟร์รารี ใน ปี ค.ศ. 2015

## หมายเหตุ

## อ้างอิง

หมวดหมู่:นักแข่งรถสูตรหนึ่งชาวเยอรมัน
หมวดหมู่:นักแข่งรถชาวเยอรมัน
หมวดหมู่:บุคคลจากรัฐเฮ็สเซิน
หมวดหมู่:แชมป์โลกฟอร์มูลาวันประเภทนักขับ
กีฬาหมากรุกสากลในเอเชียนเกมส์ 2010

**[[หมากรุกสากล|หมากรุก]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 26 พฤศจิกายน พ.ศ. 2553

## ผลการแข่งขัน
#### ตารางเหรียญรางวัล

#### ผู้ได้รับเหรียญรางวัล

## ผลการแข่งขัน
### Men's individual rapid
พฤศจิกายน 13–16 – 46 players participated over nine rounds

### Men's team classical
พฤศจิกายน 18–26 – 17 teams are participating over nine rounds

### Women's individual rapid
พฤศจิกายน 13–16 – 38 players participated over nine rounds

### Women's team classical
พฤศจิกายน 18–26 – 12 teams are participating over nine rounds

## อ้างอิง

## แหล่งข้อมูลอื่น
* Chess Site of 2010 Asian Games 
* Schedule 

หมวดหมู่:เอเชียนเกมส์ 2010
ยุทธการที่หน่าสาน

**ยุทธการที่หน่าสาน** () เป็นการรบระหว่างกองกำลังสหภาพฝรั่งเศสกับกองกำลังคอมมิวนิสต์เวียดมินห์ที่หน่าสาน จังหวัดเซินลา ระหว่างสงครามอินโดจีนครั้งที่หนึ่ง เพื่อยึดครองดินแดนทางตะวันตกเฉียงเหนือของเวียดนาม

## ยุทธการ
left|400px

วันที่ 23 พฤศจิกายน เวลา 20.00 น. กองกำลังเวียดมินห์จาก 88/308 โจมตีตำแหน่งติดอาวุธที่ 8 สองครั้ง และถูกขับไล่ออกไปโดยกองกำลังผสมฝรั่งเศส-เวียดนามซึ่งตั้งอยู่ในสนามเพลาะ ในอีกหลายคืนต่อมา เวียดมินห์ได้โจมตีหลายจุดเพื่อทดสอบการป้องกันของฝรั่งเศสทุกคืน ในเวลากลางวัน กองกำลังฝ่ายป้องกันได้ลาดตระเวนภายในระยะการยิงสนับสนุน

เมื่อเวลา 20.00 น. ของวันที่ 30 พฤศจิกายน กองกำลังเวียดมินห์จำนวน 9 กองพันได้โจมตีตำแหน่งติดอาวุธที่ 22 บี และ 24 ซึ่งตั้งอยู่ทางตะวันออกและทางตะวันตกของกองบัญชาการในสนามเพลาะตามลำดับ ตำแหน่งติดอาวุธที่ 22 บี ซึ่งได้รับการป้องกันโดยกองพันไทที่ 2 เสียแก่ข้าศึกโดยกองพันที่ 115 (165/312) หลังจากการโจมตีอย่างไม่หยุดหย่อนนานกว่า 9 ชั่วโมง จากทหารที่ป้องกันตำแหน่งกว่า 225 คน พบว่าเหลือกำลังพลเพียงชุดยิงเดียวที่สามารถหลบหนีกลับไปยังสนามบนได้ ตำแหน่งติดอาวุธที่ 24 ต้านทานอย่างกล้าหาญต่อการโจมตีต่อเนื่องกว่า 3 ชั่วโมงโดย 102/308 ก่อนที่จะยอมจำนน

พันเอกฌีล ผู้ซึ่งต้องการยึดตำแหน่งทั้งสองคืนเนื่องจากอยู่ใกล้กับกองบัญชาการใหญ่หน่าสานอย่างเป็นอันตราย ได้เริ่มการโจมตีในช่วงเช้า หลังจากการระดมยิงปืนใหญ่ ทหาร 2 กองร้อยจากกองพันส่งทางอากาศต่างด้าวที่ 2 ได้โจมตีและสามารถยึดตำแหน่ง 22 บีคืนได้ หลังจากการสู้รบอย่างหนักเป็นเวลา 7 ชั่วโมง BPC ที่ 3 ก็สามารถยึดตำแหน่ง 24 คืนได้เช่นกัน

กองกำลังของนายพลซ้าปได้ทุ่มกำลังทั้งหมดโจมตีที่หน่าสาน ทหารเวียดมินห์ระลอกแล้วระลอกเล่าได้มุ่งเข้าโจมตีตำแหน่งติดอาวุธหลายแห่งอย่างไม่ขาดสาย โดยเฉพาะอย่างยิ่ง 21 บี และ 26 โดยบางช่วงที่ฝ่ายตั้งรับสูญเสียตำแหน่ง 15 จนถึง 1 แต่ฝ่ายป้องกันก็สามารถหยุดยั้งกองกำลัเงวียดมินห์ของนายพลซ้าปซึ่งดูแล้วไม่น่าจะถูกหยุดยั้งได้

## บรรณานุกรม

*
*
*
*
*
*
*

หมวดหมู่:ยุทธการและปฏิบัติการทางทหารในสงครามอินโดจีนครั้งที่หนึ่ง
เจ้าหญิงสเตฟานีแห่งโมนาโก

**เจ้าหญิงสเตฟานีแห่งโมนาโก** (; 1 กุมภาพันธ์ พ.ศ. 2508) เป็นพระราชธิดาองค์เล็กในเจ้าชายแรนีเยที่ 3 องค์อธิปัตย์แห่งโมนาโก กับเกรซ เคลลี นักแสดงชาวอเมริกันที่มีชื่อเสียง พระขนิษฐาในเจ้าชายอาลแบร์ที่ 2 องค์อธิปัตย์ปัจจุบันแห่งโมนาโก และเจ้าหญิงการอลีน เจ้าหญิงสเตฟานีมีพระปรีชาสามารถในการร้องเพลง การออกแบบชุดว่ายน้ำ และการเดินแบบ นอกจากนี้พระองค์ยังมีความสามารถในการเล่นยิมนาสติก ปัจจุบันพระองค์อยู่ในลำดับที่ 6 ในการสืบราชบัลลังก์โมนาโก หลังจากการเปลี่ยนแปลงกฎมนเทียรบาล

## ผลงานเพลง
### อัลบั้มสตูดิโอ

### อัลบั้มรวม

### ซิงเกิล

### ซิงเกิลโฆษณา

### ซิงเกิลฟีเจอริง

## เกียรติยศ
* : กางเขนใหญ่ระดับอัศวินแห่งOrder of Grimaldi
* : Chancellor Recipient of the Monaco Red Cross Medal

## อ้างอิง

## แหล่งข้อมูลอื่น

* 
* Princess Stéphanie of Monaco at the Prince's Palace of Monaco
* Plastic Retro – Music fan site 

หมวดหมู่:ราชวงศ์กรีมัลดี
หมวดหมู่:นักร้อง
หมวดหมู่:นางแบบโมนาโก
หมวดหมู่:ชาวโมนาโก
ตะพาบม่านลายพม่า

**ตะพาบม่านลายพม่า** (; ) เป็นตะพาบในสกุล *[[Chitra]]* จัดเป็นตะพาบชนิดใหม่ที่เพิ่งอนุกรมวิธานเมื่อปี ค.ศ. 2003

มีลักษณะคล้ายกับตะพาบม่านลายชนิดอื่น ๆ แต่ว่ามีลวดลายที่กระดองเป็นระเบียบกว่า โดยจะเป็นลายบั้ง ๆ และมีสีที่อ่อนกว่า กล่าวคือ จะมีกระดองเป็นสีเขียว อีกทั้งขนาดเมื่อโตเต็มที่ก็มีขนาดเล็กกว่าด้วย

พบกระจายพันธุ์ในประเทศพม่า ที่แม่น้ำชินด์วิน  และชายแดนที่ติดกับประเทศไทย 

มีการเลี้ยงเป็นสัตว์เลี้ยง โดยสามารถเพาะได้แล้วในสถานที่เลี้ยง และเก็บรวบรวมไข่จากธรรมชาติ

## อ้างอิง

**บรรณานุกรม**
*McCord, William P.; Pritchard, Peter C. H. (2003). "A Review of the Softshell Turtles of the Genus *Chitra*, with the Description of New Taxa from Myanmar and Indonesia (Java)". *Hamadryad* **27** (1): 11–56. (*Chitra vandijki*, new species, pp.&nbsp;39–41).
*

หมวดหมู่:สกุลตะพาบม่านลาย
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศพม่า
แอลโอแอล (อัลบั้มของเบสฮันเตอร์)

***แอลโอแอล*** ( หรือใช้รูปแบบ *LOL <(^^,)>*) เป็นอัลบั้มชุดที่ 3 ของ เบสฮันเตอร์ โปรดิวเซอร์แนวแดนซ์ชาวสวีเดน ออกวางขายเมื่อวันที่ 1 กันยายน ค.ศ. 2006 กับค่ายวอร์เนอร์มิวสิก ส่วนฉบับคริสต์มาส/นานาชาติ ออกเมื่อวันที่ 22 ธันวาคม ค.ศ. 2006 โดยมีเพลงเดิมของภาษาสวีเดนจากอัลบั้มดั้งเดิม แต่แปลชื่อเป็นภาษาอังกฤษ และมีการสลับตำแหน่งเพลงบ้างเล็กน้อย และมีเพลงแถมอย่างเพลง "Jingle Bells" ที่ไม่เคยออกมาก่อน

## รายชื่อเพลง
**ฉบับดั้งเดิม** (1 กันยายน ค.ศ. 2006 )
# "Vi sitter i Ventrilo och spelar DotA"– 3:21 [Radio Edit]
# "Boten Anna" [Radio Edit] – 3:28
# "Strand Tylösand" – 3:17
# "Sverige" – 2:58
# "Hallå där" – 2:38
# "Mellan oss två" – 3:57
# "Var är jag" – 4:00
# "Utan stjärnorna" – 3:50
# "Festfolk" [2006 Remix] – 4:00
# "Vifta med händerna" [Basshunter Remix] (by Patrik och Lillen) – 3:10
# "Professional Party People" – 3:09
# "I'm Your Basscreator" – 5:24
# "Boten Anna" [Instrumental] – 3:20
# "Vi sitter i Ventrilo och spelar DotA" [Extended Version] – 7:45

**ฉบับนานาชาติ** (22 ธันวาคม ค.ศ. 2006)
# "Now You're Gone" (Radio Edit) [feat. DJ Mental Theo's Bazzheads] Digital bonus track – 2:39
# "DotA" (Radio Edit) – 3:21
# "Boten Anna" – 3:28
# "I'm Your Basscreator" – 5:24
# "Russia Privjet" – 4:07
# "Professional Party People" – 3:09
# "GPS" – 4:00
# "Hello There" – 2:40
# "We Are the Waccos" – 3:58
# "The Beat" – 3:35
# "Without Stars" – 3:50
# "Throw Your Hands Up" (Basshunter Remix) [by Patrik and the Small Guy] – 3:10
# "Strand Tylösand" – 3:17
# "Between the Two of Us" – 3:58
# "Boten Anna" [Instrumental] – 3:20
# "DotA" [Club Mix] – 5:44
# "จิงเกิลเบลส์" – 2:46
# "Beer in the Bar" Digital bonus track – 3:51

## อันดับ

## อ้างอิง

## ดูเพิ่ม
* เว็บไซต์อย่างเป็นทางการ

หมวดหมู่:อัลบั้มเพลงในปี พ.ศ. 2549
หมวดหมู่:เบสฮันเตอร์
ตะพาบหับ

**ตะพาบหับ** () เป็นชื่อสกุลของตะพาบ 3 ชนิด ใช้ชื่อวิทยาศาสตร์ว่า *Lissemys*

## ลักษณะ
กระดองมีรูปร่างกลมและโค้งนูนสูงกว่าตะพาบน้ำสกุลอื่น ๆ ลักษณะพิเศษของตะพาบสกุลนี้คือ ด้านท้อง มีแผ่นหนังปิดขาทั้ง 4 ขา ซึ่งสามารถพับปิดได้สนิทเหมือนเต่าในสกุล *[[Cuora]]* ซึ่งแตกต่างไปจากตะพาบสกุลอื่น กระดองมีสีเทาหรือสีชมพู ใต้ท้องสีขาวและอาจมีจุดสีแดงอ่อน ๆ หรือสีชมพู เมื่อยังเล็กอยู่กระดองจะมีจุดสีเหลืองกระจายอยู่ทั่ว กระดองสีเข้ม ใต้ท้องสีแดงเข้ม มีทั้งสิ้น 3 ชนิด คือ

**[[Lissemys ceylonensis]]*  – ตะพาบหับศรีลังกา
**[[Lissemys punctata]]*  – ตะพาบหับอินเดีย
**[[Lissemys scutata]]*  – ตะพาบหับพม่า

โดยที่ทั้ง 3 ชนิดนี้ เดิมเคยถูกจัดว่าเป็นชนิดเดียวกัน และถูกแบ่งออกเป็นชนิดย่อยซึ่งกันและกัน

ทั้ง 3 ชนิดนี้ ถือว่าเป็นตะพาบชนิดที่ไม่ดุ สามารถเลี้ยงรวมกับปลาได้เมื่อยังเล็ก ๆ และเลี้ยงรวมกันได้ จึงนิยมเลี้ยงเป็นสัตว์เลี้ยงที่สามารถเพาะขยายพันธุ์ได้แล้วในที่เลี้ยง โดยเฉพาะในชนิด *L. punctata*

## แหล่งอาศัย
พบกระจายพันธุ์ในอนุทวีปอินเดีย, พม่าและไทย จัดเป็นตะพาบขนาดเล็ก ที่มีขนาดโตเต็มที่อาจจะใหญ่เกินกว่าฝ่ามือมนุษย์ได้เล็กน้อย

## อ้างอิง

## บรรณานุกรม
*
*

## อ่านเพิ่ม
*Smith, M. A. (1931). *The Fauna of British India, Including Ceylon and Burma: Reptilia and Amphibia Volume I Loricata, Testudines*. London: Secretary of State for India in Council. (Taylor and Francis, printers). xxviii + 185 pp. + Plates I-II. (*Lissemys*, new genus, p.&nbsp;154).

## แหล่งข้อมูลอื่น

หมวดหมู่:วงศ์ย่อยตะพาบหับ
หมวดหมู่:สกุลตะพาบหับ
ตะพาบหับอินเดีย

**ตะพาบหับอินเดีย** หรือ **ตะพาบหับปากีสถาน** (; ) เป็นตะพาบหับชนิดหนึ่ง 

พบกระจายพันธุ์ในอนุทวีปอินเดีย รูปร่างลักษณะโดยทั่วไปคล้ายกับตะพาบหับพม่า (*L. scutata*) เมื่อยังเล็ก บริเวณหลังกระดองจะมีจุดกลม  ๆ สีเหลืองหรือสีทองกระจายอยู่ทั่วตัว ลำตัวและกระดองมีสีพื้นดำหรือน้ำตาลเข้ม เมื่อโตขึ้นในบางตัว จุดกลมเหล่านี้อาจกลายเป็นสีขาวหรือคงสีเหลืองแบบเดิมไว้ และเมื่อโตเต็มที่จุดกลมอาจหายไปในบางตัว ตัวผู้มีขนาดเล็กกว่าตัวเมีย

จัดเป็นตะพาบขนาดเล็ก ที่ตัวผู้มีขนาด 145-162 มิลลิเมตร ตัวเมียมีขนาด 170-250 มิลลิเมตร น้ำหนักหนักได้ราว 4-4.5 กิโลกรัม

พบกระจายพันธุ์ในอนุทวีปอินเดีย โดยใช้บริโภคในท้องถิ่น ซึ่งตะพาบหับอินเดียติดอยู่ในรายชื่อของสัตว์ป่า ในบัญชีหมายเลข 2 (Appendix II) ของไซเตส ซึ่งการจะค้าขายได้ต้องได้รับอนุญาตและควบคุมปริมาณจากประเทศที่เป็นต้นกำเนิดเสียก่อน

นิยมเลี้ยงเป็นสัตว์เลี้ยง โดยสามารถเพาะขยายพันธุ์ได้แล้วในที่เลี้ยง

## อ้างอิง

## อ่านเพิ่ม
*Das (2002). *Snakes and other Reptiles of India*. Sanibel Island, Florida: Ralph Curtis Books. 144 pp. . (*Lissemys punctata*, p.&nbsp;139).
*Khan MZ, Safi A, Fatima F, Hashmi MUA, Hussain B, Siddiqui S, Khan SI, Ghalib SA (2015). "An evaluation of distribution, status and abundance of freshwater turtles in the selected areas of Sindh and Khyber Pakhtunkhwa provinces of Pakistan". *Canadian Journal of Pure and Applied Sciences* **9** (1): 3201–3219. http://www.cjpas.net
*Safi A, Khan MZ (2014). "Distribution and current population of freshwater turtles of District Charsadda of Khyber Pakhtunkhwa, Pakistan". *Journal of Zoology Studies* **1** (4): 31–38. http://www.journalofzoology.com
*Akbar M, Mushtaq-ul-Hassan M, u-Nisa Z (2006). "Distribution of Freshwater Turtles in Punjab, Pakistan". *CJES* **4** (4): 142–146.
*Biswas S, Bhowmik HK (1984). "Range of *Lissemys punctata punctata* from the foot-hills of Siwaliks". *Hamadryad* **9** (2): 10.
*Lacepède BGE (1788). *Histoire Naturelle des Quadrupe des Ovipares et des Serpens. Vol.1.* Paris: Imprimerie du Roi, Hôtel de Thou. xvii + 651 pp.
*Verma, Anil K.; Sahi, D.N. (1998). "Status, range extension and ecological notes on Indo-Gangetic flapshell turtle, *Lissemys punctata andersoni* (Testudines: Trionychidae) in Jammu Shiwaliks, J&K State". *Cobra* **34** (Oct.-Dec.): 6–9.
*Webb RG (1982). "Taxonomic notes concerning the trionychid turtle *Lissemys punctata* (Lacepede)". *Amphibia-Reptilia (Wiesbaden)* **3** (2–3): 179–184.

## แหล่งข้อมูลอื่น

หมวดหมู่:สกุลตะพาบหับ
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศบังกลาเทศ
ระเบิดนิวเคลียร์มาร์ก 17

thumb|ระเบิด Mk 17
**ระเบิดนิวเคลียร์ มาร์ก 17** และ**[[ระเบิดนิวเคลียร์ มาร์ก 24]]** เป็นระเบิดไฮโดรเจนของกองทัพสหรัฐที่ผลิตขึ้นเป็นจำนวนมากในช่วงสงครามเย็น ประจำการในช่วงปี ค.ศ. 1954 ถึง 1957

ระเบิดนิวเคลียร์ทั้งสองรุ่นถูกออกแบบโดยห้องปฏิบัติการแห่งชาติ ลอส อลามอสในปี ค.ศ. 1954  มีอำนาจการทำลายล้างเทียบเท่ากับ 15 เมกะตันทีเอ็นที  มีลักษณะภายนอก ขนาด และน้ำหนักใกล้เคียงกัน แตกต่างกันที่ขั้นตอนการจุดระเบิดในขั้นแรก  โดยมีความยาว 24 ฟุต 8 นิ้ว (7.52 เมตร) เส้นผ่านศูนย์กลาง 61.4 นิ้ว (1.56 เมตร) มีน้ำหนัก 21 ตัน  ใช้ร่มชูชีพขนาดเส้นผ่านศูนย์กลาง 64 ฟุต (20 เมตร) เพื่อหน่วงเวลา  

ระเบิดนิวเคลียร์ มาร์ก 17/24 เป็นระเบิดนิวเคลียร์ที่มีน้ำหนักมากที่สุดในประจำการของสหรัฐอเมริกา โดยเครื่องบินทิ้งระเบิดของสหรัฐเพียงรุ่นเดียวที่สามารถบรรทุกได้ คือเครื่องบินทิ้งระเบิดทางยุทธศาสตร์คอนแวร์ บี-36 พีซเมกเกอร์  ระเบิดมาร์ก 17 ถูกผลิตขึ้นจำนวน 200 ลูก มาร์ก 24 จำนวน 105 ลูก ทั้งหมดทยอยปลดประจำการในปี 1956-1957 โดยถูกทดแทนด้วยระเบิดนิวเคลียร์มาร์ก 15 ที่มีขนาดเล็กกว่า และเนื่องจากกำหนดการปลดประจำการเครื่องบิน บี-36 

## อุบัติเหตุ
เมื่อวันที่ 27 พฤษภาคม ค.ศ. 1957 ได้เกิดอุบัติเหตุระเบิดมาร์ก 17 ลูกหนึ่งในระวางของเครื่องบินบี-36 ขณะกำลังร่อนลงในสภาพอากาศแปรปรวน  ที่ฐานทัพอากาศเคิร์ตแลนด์ เมืองอัลบูเกอร์เก รัฐนิวเม็กซิโก ระเบิดได้หลุดออกจากแท่น และตกลงในช่องประตูทิ้งระเบิดที่ปิดอยู่ ที่ระดับความสูง 1,700 ฟุต เมื่อตกกระทบพื้นดิน แรงระเบิดทำให้เกิดหลุมกว้าง 25 ฟุต ลึก 12 ฟุต 

อุบัติเหตุครั้งนี้แม้จะไม่ทำให้เกิดปฏิกิริยานิวเคลียร์ แต่ก็ทำให้เกิดกากนิวเคลียร์ปนเปื้อนเป็นบริเวณกว้าง

## อ้างอิง

หมวดหมู่:อาวุธนิวเคลียร์
สปุตนิก 5

หลังจากการส่งสปุตนิก 2 โซเวียตก็ได้ส่งหมาขึ้นไปในอวกาศอีกครั้ง กับ**ยานอวกาศสปุตนิก 5** เมื่อวันที่ 19 สิงหาคม ค.ศ. 1959   พร้อมกับหมาพันธุ์ผสม 2 ตัว ชื่อ เบลก้า (Belka) และ สเตรลก้า (Strelka) กับ หนูและต้นไม้จำนวนหนึ่ง ยานกลับสู่บรรยากาศโลกอย่างปลอดภัยในวันที่ 20 สิงหาคม ค.ศ. 1959   หลังจากนั้น สเตรลก้า มีลูกครอกหนึ่ง ทางการโซเวียตได้จัดส่งลูกของสเตรลก้า ให้เป็นของขวัญแก่ แจกเกอลีน เคนเนดี ภริยาประธานาธิบดี จอห์น เอฟ. เคนเนดี

วันที่ 12 เมษายน ค.ศ. 1961 โซเวียตส่ง "ยูริ กาการิน" มนุษย์คนแรกของโลกที่ขึ้นไปบนอวกาศ กาการินกล่าวอย่างติดตลกไว้ว่า "ผมไม่เข้าใจว่าผมเป็นใครกันแน่ ระหว่างมนุษย์คนแรกในอวกาศหรือสุนัขตัวสุดท้ายในอวกาศ"

## ดูเพิ่ม
* โครงการสปุตนิก

หมวดหมู่:ยานอวกาศ
หมวดหมู่:ภารกิจอวกาศในปี พ.ศ. 2503
ปลาช่อนออแรนติ

**ปลาช่อนออแรนติ** หรือ **ปลาช่อนทองลายบั้ง** หรือ **ปลาช่อนเจ็ดสียักษ์** (; ) เป็นปลาช่อนในสกุล *[[Channa]]* ชนิดหนึ่ง  มีลักษณะทั่วไปคล้ายกับปลาช่อนบาร์กา (*C. barca*) แต่มีส่วนหัวโตและแบนกว่า สีพื้นของลำตัวและหัวเป็นสีเหลืองทอง แต่เกล็ดทั้งส่วนหัวและลำตัวมีจุดสีน้ำตาลเข้มขนาดใหญ่เกือบเต็มเม็ด ยกเว้นบริเวณข้างลำตัวที่เป็นลายแถบแนวขวางไม่เป็นระเบียบหรือเป็นแต้มกลมขนาดใหญ่ มีสีเหลืองทองเรียงกันในแนวยาว เกล็ดข้างลำตัวประมาณ 51-54 เกล็ด ใต้คางและท้องมีสีขาว มีจุดสีน้ำตาลเข้มกระจายอยู่ทั่ว ครีบหลังและครีบก้นมีสีเหลืองอ่อน ครีบหลังมีก้านครีบทั้งหมด 45-47 ก้าน ครีบก้นมีก้านครีบ 28-30 ก้าน ครีบอกสีส้มมีสีเหลืองทองมีลายเส้นขวาง 6-7 แถบ ปลาตัวผู้วัยโตเต็มที่จะมีครีบหลัง และครีบก้นขนาดใหญ่กว่าตัวเมีย มีสีสันสดใสมากกว่ามากโดยเฉพาะสีเหลือบม่วงอมน้ำเงินบนหัวและครีบหลัง ขณะที่ปลาตัวเมียจะมีบั้งสีเหลืองเป็นหลัก เหลือบสีอื่น ๆ ไม่สดเท่าตัวผู้ เมื่อมองจากด้านบนตัวผู้จะมีลำตัวเพรียวยาว และส่วนหัวที่กว้างกว่าตัวเมีย สามารถเพาะขยายพันธุ์ในตู้กระจกได้แล้ว โดยปลาตัวผู้จะเป็นฝ่ายอมและฟักไข่ 

มีความยาวเต็มที่ประมาณ 45 เซนติเมตร โตเต็มที่ได้ถึง 60 เซนติเมตร พบกระจายพันธุ์ในแม่น้ำรามบุตรา ซึ่งเป็นแควสาขาของแม่น้ำพรหมบุตร ในตอนเหนือรัฐอัสสัมและรัฐอรุณาจัลประเทศของประเทศอินเดีย โดยในตอนแรกมักถูกสับสนกับปลาช่อนบาร์กาเนื่องจากมีลักษณะใกล้เคียงกันมากและพบในแหล่งน้ำเดียวกัน   แต่ได้ถูกอนุกรมวิธานจาก ดร.ปรัชญา มุสิกสินธร นักมีนวิทยาชาวไทย ที่ได้เข้าไปศึกษาปลาในประเทศอินเดียเมื่อปี ค.ศ. 2000 

ในธรรมชาติจะอาศัยอยู่ในแหล่งน้ำในเขตป่าดิบชื้นที่มีความชื้นสูง และมีอุณหภูมิสูงในช่วงฤดูร้อน โดยจะขุดโพรงตามโคนรากไม้ได้ลึกถึง 2 เมตร เพื่อหนีความแห้งแล้ง และความหนาวเย็นในช่วงฤดูหนาว ก่อนและกลับขึ้นมาหากินอีกครั้งและสืบพันธุ์ดังเดิมในช่วงฤดูมรสุมและช่วงน้ำท่วมแหล่งที่อาศัยดังเดิม

นิยมเลี้ยงเป็นปลาสวยงาม มีราคาถูกกว่าปลาช่อนบาร์กามาก  ซึ่งในประเทศญี่ปุ่นบางครั้งยังคงอ้างอิงสับสนกับปลาช่อนบาร์กาอยู่ 

## อ้างอิง

## แหล่งข้อมูลอื่น
*รูปและข้อมูลปลาช่อนออแรนติ

หมวดหมู่:วงศ์ปลาช่อน
หมวดหมู่:ปลาตู้
หมวดหมู่:ปลาที่พบในประเทศอินเดีย
โย่ดะย่าไนง์มอกู้น

**โย่ดะย่าไนง์มอกู้น** () หรือ **โยธยาพ่าย** เป็นวรรณกรรมภาษาพม่า ประเภทวรรณกรรมเฉลิมพระเกียรติแบบเดียวกับลิลิตตะเลงพ่ายและลิลิตยวนพ่ายของไทย เขียนโดยและแวนอยะทา () เพื่อสรรเสริญพระเกียรติของพระเจ้ามังระ (และแวนอยะทาเป็นนายทหารที่เข้าร่วมในกองทัพที่มาตีอยุธยาในครั้งนั้นด้วย) เนื้อหาโดยย่อของเรื่องแบ่งเป็น 5 ภาคคือ
* ภาคที่ 1 กล่าวว่าการตีกรุงศรีอยุธยาเป็นพันธกิจที่พระเจ้ามังระจะต้องสืบสานจากงานที่พระเจ้าอลองพญาทำค้างไว้ คือตีกรุงศรีอยุธยาไม่สำเร็จ กล่าวถึงการรวบรวมกองทัพของพม่าเพื่อไปตีล้านนาและล้านช้าง และระบุชื่อนายทัพนายกองที่สำคัญ
* ภาคที่ 2 บรรยายการยกทัพจากภาคเหนือลงมาตีกรุงศรีอยุธยา การรบกับทหารไทยตามแนวแม่น้ำเจ้าพระยาในสภาพที่เกิดน้ำหลากนอง
* ภาคที่ 3 บรรยายถึงการตั้งรับอย่างเข้มแข็งของอยุธยา การรบกับทหารไทยที่ปากโมก และการรบเพื่อหาทางเข้าล้อมกำแพงเมืองกรุงศรีอยุธยา
* ภาคที่ 4 สภาพความระส่ำระสายในกรุงศรีอยุธยาเมื่อพม่าล้มเมืองได้  จนกษัตริย์แต่งสารนอบน้อมขอยอมเป็นประเทศราช แต่ข้อเสนอไม่เป็นที่พอใจของฝ่ายพม่าจึงรบกันต่อไป สุดท้ายพม่าต้องใช้วิธีลอบขุดอุโมงค์เข้าไปเผาฐานรากกำแพงจนพังจึงเข้าเมืองได้
* ภาคที่ 5 การให้บำเหน็จรางวัลแก่นายทัพนายกอง สรรเสริญเกียรติคุณของพระเจ้ามังระ และบรรยายความสูญเสียที่เกิดขึ้นกับทั้งสองฝ่าย

## อ้างอิง
* สุเนตร ชุตินธรานนท์. *สงครามคราวเสียกรุงศรีอยุธยาครั้งที่ 2 พ.ศ. 2310.* พิมพ์ครั้งที่ 8. กรุงเทพฯ : มติชน, 2552.

หมวดหมู่:วรรณกรรมภาษาพม่า
หมวดหมู่:บันทึกเหตุการณ์พม่า
!!!

**!!!** (อ่านว่า ชิก ชิก ชิก) เป็นวงแดนซ์-พังก์ ก่อตั้งวงในแซคราเมนโต รัฐแคลิฟอร์เนีย ในปี ค.ศ. 1996 สมาชิกของวง !!! มาจากวงอื่น ๆ อย่างเช่น ยาห์มอส, แบล็กลิควัวไรซ์ และโป๊ปสแมชเชอร์ส วงมีส่วนสำคัญในวงการเพลงแดนซ์-พังก์ ปัจจุบันอยู่ในนิวยอร์กซิตี แซคราเมนโต และพอร์ตแลนด์

## อ้างอิง

หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2539
รี รย็อล-รี

**รี รย็อล-รี** (; ) เป็นนักมวยสากลอาชีพชาวญี่ปุ่นเชื้อสายเกาหลี

## ประวัติ
รี รย็อล-รี เกิดเมื่อวันที่ 20 พฤษภาคม ค.ศ. 1982 เกิดที่เมืองคาโดมะ จังหวัดโอซากะ ประเทศญี่ปุ่น โดยครอบครัวเป็นชาวเกาหลีเหนือที่อพยพมาอยู่ญี่ปุ่นเกิดที่รี รย็อล-รีจะเกิด 

รี รย็อล-รีขึ้นชกมวยอาชีพครั้งแรก และเป็นฝ่ายแพ้น็อกในยกที่ 3 เมื่อปี ค.ศ. 2005 ต่อมาสามารถได้แชมป์เฟเธอร์เวทของญี่ปุ่น และป้องกันแชมป์เอาไว้ได้หนึ่งครั้ง ก่อนที่มาเอาชนะคะแนน พูนสวัสดิ์ กระทิงแดงยิม นักมวยชาวไทยไปได้อย่างเป็นเอกฉันท์ ด้วยคะแนน  114-115,  113-115,  110-118 เมื่อวันที่ 2 ตุลาคม ค.ศ. 2010 ที่โครากูเอ็งฮอล กรุงโตเกียว ได้แชมป์โลกสมาคมมวยโลก (WBA) ในรุ่นซูเปอร์แบนตัมเวท ไปครอง ซึ่งตลอดการชกทั้ง 12 ยก รี รย็อล-รี ซึ่งเป็นรองแชมป์โลกอันดับที่ 14 เป็นฝ่ายหนีพูนสวัสดิ์ซึ่งป้องกันตำแหน่งแชมป์ครั้งนี้เป็นครั้งที่ 3 เกือบตลอดเวลา แต่เมื่อป้องกันตำแหน่งแชมป์ครั้งแรกกับ อากิฟูมิ ชิโมดะ นักมวยชาวญี่ปุ่นด้วยกันเองเมื่อวันที่ 31 มกราคม ค.ศ. 2011 ก็ปรากฏว่าเป็นฝ่ายแพ้คะแนน เสียแชมป์โลกไปในการป้องกันตำแหน่งครั้งแรกเท่านั้น 

ปัจจุบัน รี รย็อล-รี อาศัยอยู่ที่เมืองโยโกฮามะ จังหวัดคานางาวะ มีชื่อเป็นภาษาญี่ปุ่นว่า **เร็ตสึริ ลี** (Retsuri Lee, )

## อ้างอิง

* สถิติการชก

## แหล่งข้อมูลอื่น
* เว็บไซต์ส่วนตัว

หมวดหมู่:นักมวยสากลชาวญี่ปุ่น
หมวดหมู่:นักมวยสากลชาวเกาหลีเหนือ
หมวดหมู่:ชาวญี่ปุ่นเชื้อสายเกาหลี
หมวดหมู่:แชมป์โลก WBA
หมวดหมู่:บุคคลจากจังหวัดโอซากะ
หมวดหมู่:แชมป์มวยสากลประเทศญี่ปุ่น
หมวดหมู่:บุคคลจากโยโกฮามะ
สราลีย์ ทุ่งทองคำ

นาวาอากาศตรีหญิง **สราลีย์ ทุ่งทองคำ** (เกิดวันที่ 13 มิถุนายน พ.ศ. 2522) เป็นนักกีฬาแบดมินตันหญิงจากประเทศไทย สำเร็จการศึกษาปริญญาโท คณะนิเทศศาสตร์ มหาวิทยาลัยกรุงเทพ รุ่น 37 / ปีที่สำเร็จการศึกษา 2546

สราลีย์ได้เข้าร่วมการแข่งขันกีฬาแบดมินตันในโอลิมปิกฤดูร้อน 2004 ประเภทหญิงคู่ โดยจับคู่กับสาธินี จันทร์กระจ่างวงศ์ ทั้งสองสามารถเอาชนะคู่เดนีส จูเลียน และแอนนา ไรซ์ จากแคนาดา ได้ในรอบแรก เช่นเดียวกับคู่จิคาโกะ นาคายามา และไคโกะ โยชิโตมิ จากญี่ปุ่น ในรอบสอง ก่อนที่จะพ่ายในรอบก่อนรองชนะเลิศแก่คู่ของจาง เจี๋ยเหวิน และหยาง เหว่ย จากจีน ด้วยคะแนน 15-2 และ 15-4

สราลีย์ยังได้เข้าแข่งขันในประเภทคู่ผสมกับสุดเขต ประภากมล ซึ่งชนะบายในรอบแรกก่อนที่จะพ่ายให้แก่คู่ของเฟรดริก เบิร์กสเตริม และโจฮันนา เพียร์สสัน ในรอบ 16 ทีมสุดท้าย

## รางวัลที่ได้รับ
* พ.ศ. 2555 รางวัลนักกีฬาดีเด่น สยามกีฬาอวอร์ดส์ ครั้งที่ 6 

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 

หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักแบดมินตันในโอลิมปิกฤดูร้อน 2008
หมวดหมู่:นักแบดมินตันในโอลิมปิกฤดูร้อน 2012
หมวดหมู่:แชมป์แบดมินตันแห่งประเทศไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
หมวดหมู่:ทหารอากาศชาวไทย
หมวดหมู่:นักแบดมินตันหญิงชาวไทย
สาธินี จันทร์กระจ่างวงศ์

**สาธินี จันทร์กระจ่างวงศ์** ชื่อเล่น ผ่อง เกิดวันที่ 25 มิถุนายน พ.ศ. 2525 เป็นนักกีฬาแบดมินตันหญิง เป็นบุตรของนายกระจ่าง จันทร์กระจ่างวงศ์ และ นางบุญศรี จันทร์กระจ่างวงศ์ (เสียชีวิต) มีพี่น้อง 2 คน คือนางสาวธิติมา จันทร์กระจ่างวงศ์ 
ปัจจุบันเป็นทำงานในตำแหน่ง เจ้าหน้าทีแปลข่าว ฝ่ายข่าวกีฬา สังกัดสถานีวิทยุโทรทัศน์กองทัพบก ททบ.5
ประวัติการเล่นทีมชาติ ตั้งแต่ปี 2532-2550 
-แชมป์ประเทศไทย ประเภทหญิงคู่ 5 สมัย (2543,2545,2547-2549) รองแชมป์หญิงเดี่ยว ปี 2541 
-เข้าร่วมการแข่งขันใน โอลิมปิก ฤดูร้อน ปี 2004 ที่กรีซ ประเภทหญิงคู่ กับ สราลีย์ ทุ่งทองคำ เข้าถึงรอบก่อนรองชนะเลิศ 
-เข้าร่วมการแข่งขัน เอเชี่ยน เกมส์ 3 ครั้ง คว้าเหรียญทองแดงประเภททีมหญิง ในปี 2002 ที่เกาหลีใต้
-เข้าร่วมการแข่งขัน ซีเกมส์ 4 ครั้ง คว้าเหรียญทองประเภททีมหญิง และเหรียญทองแดง ประเภทหญิงคู่ ในปี 2005 ที่ฟิลิปปินส์ รวมถึงเหรียญทองแดง ประเภทหญิงคู่ในปี 1999,2001 
-เข้าร่วมการแข่งขัน ชิงแชมป์โลก 3 ครั้ง 

## อ้างอิง
* sports-reference.com 

หมวดหมู่:นักแบดมินตันโอลิมปิกทีมชาติไทย
หมวดหมู่:แชมป์แบดมินตันแห่งประเทศไทย
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักแบดมินตันหญิงชาวไทย
สุดเขต ประภากมล

ร้อยตำรวจตรี **สุดเขต ประภากมล** (; เกิด: 8 กุมภาพันธ์ พ.ศ. 2523) เป็นนักกีฬาแบดมินตันชายจากประเทศไทยได้เข้าร่วมการแข่งขันแบดมินตันในโอลิมปิกฤดูร้อน 2004 

## การแข่งขัน
[thumbnail|250px|right|สุดเขต และ[สราลีย์ ทุ่งทองคำในประเภทคู่ผสม]]
สุดเขตลงแข่งขันโอลิมปิกฤดูร้อน 2004 ประเภทชายคู่กับภัททพล เงินศรีสุข ตกรอบใน 32 คู่สุดท้าย โดยเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร

นอกจากนี้ ยังได้ลงแข่งขันในประเภทคู่ผสมกับสราลีย์ ทุ่งทองคำ โดยชนะบายในรอบแรกแต่พ่ายให้แก่คู่ของเฟรดริก เบิร์กสเตริม และโจฮันนา เพียร์สสัน ในรอบ 16 ทีมสุดท้าย

เขายังได้ลงแข่งขันในโทมัสคัพ 2008 คู่กับทรงพล อนุกฤตยาวรรณ แต่ไปพ่ายในรอบก่อนรองชนะเลิศ

## เครื่องราชอิสริยาภรณ์

## รางวัลที่ได้รับ
* พ.ศ. 2555 รางวัลนักกีฬาดีเด่น สยามกีฬาอวอร์ดส์ ครั้งที่ 6

## อ้างอิง

## แหล่งข้อมูลอื่น
* 
* BWF Player Profile 

หมวดหมู่:นักแบดมินตันโอลิมปิกทีมชาติไทย
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากโรงเรียนอัสสัมชัญธนบุรี
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักแบดมินตันในโอลิมปิกฤดูร้อน 2008
หมวดหมู่:นักแบดมินตันในโอลิมปิกฤดูร้อน 2012
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:แชมป์แบดมินตันแห่งประเทศไทย
หมวดหมู่:นักกีฬาจากจังหวัดชลบุรี
หมวดหมู่:ตำรวจชาวไทย
หมวดหมู่:นักแบดมินตันชายชาวไทย
ตำบลหนองบัวตะเกียด

**หนองบัวตะเกียด** เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลอยู่ในการบริหารของ **เทศบาลตำบลหนองบัวตะเกียด** ห่างจากที่ว่าการอำเภอด่านขุนทดเป็นระยะทางประมาณ 8 กิโลเมตร ห่างจากจังหวัดนครราชสีมาไปทางทิศตะวันตกเฉียงเหนือเป็นระยะทางประมาณ 70.73 กิโลเมตร และห่างจากกรุงเทพมหานครเป็นระยะทางประมาณ 260 กิโลเมตร

## ประวัติ
: **พ.ศ. 2539**
**สภาตำบลหนองบัวตะเกียด** ได้ยกฐานะเป็น **องค์การบริหารส่วนตำบลหนองบัวตะเกียด** ตามประกาศกระทรวงมหาดไทย เมื่อวันที่ 19 มกราคม พ.ศ. 2539 และให้โอนบรรดางบประมาณทรัพย์สิน สิทธิเรียกร้องหนี้ต่าง ๆ และเจ้าหน้าที่ของสภาตำบลหนองบัวตะเกียดไปเป็นขององค์การบริหารส่วนตำบลหนองบัวตะเกียด 

: **พ.ศ. 2546**
องค์การบริหารส่วนตำบลหนองบัวตะเกียด ได้รับการยกฐานะเป็น **เทศบาลตำบลหนองบัวตะเกียด** และโอนบรรดางบประมาณ ทรัพย์สิน สิทธิ สิทธิเรียกร้อง หนี้ พนักงานเทศบาลตำบล และลูกจ้างขององค์การบริหารส่วนตำบลโอนไปเป็นของเทศบาลตำบลหนองบัวตะเกียดด้วย

## ภูมิศาสตร์
### อาณาเขต
* ทิศเหนือ ติดกับตำบลบ้านแปรง 
* ทิศตะวันออก ติดกับตำบลโนนเมืองพัฒนา และตำบลหนองบัวละคร
* ทิศใต้ ติดกับตำบลด่านขุนทด 
* ทิศตะวันตก ติดกับตำบลกุดพิมาน

### ภูมิประเทศ
ส่วนใหญ่เป็นที่ราบลุ่ม มีลำน้ำ มีบึง หนอง อ่างเก็บน้ำและฝาย ตำบลหนองบัวตะเกียด พื้นที่ส่วนใหญ่ใช้ประโยชน์ในการทำพืชสวน ทำพืชไร่ มีลักษณะภูมิประเทศโดยทั่วไป มีรูปลักษณะเป็นพื้นที่ราบลอนคลื่น ส่วนใหญ่เป็นที่ราบทางการเกษตร

## ประชากร
ประชากร ณ พ.ศ. 2564 จำนวน 8,782 คน แยกเป็นชาย จำนวน 4,264 คน หญิง จำนวน 4,518 คน และมีจำนวนครัวเรือนทั้งสิ้น 2,695 ครัวเรือน

## อ้างอิง

## แหล่งข้อมูลอื่น
* เว็บไซต์เทศบาลตำบลหนองบัวตะเกียด

หนองบัวตะเกียด
หนองบัวตะเกียด
ปลากระเบนแมลงวัน

**ปลากระเบนแมลงวัน** หรือ **ปลากระเบนจุดขาว** () เป็นปลากระเบนที่มีชื่อวิทยาศาสตร์ว่า *Himantura gerrardi* ในวงศ์ปลากระเบนธง (Dasyatidae)

มีรูปร่างเหมือนปลากระเบนในวงศ์นี้ชนิดอื่น ๆ ส่วนหัวไม่แยกออกจากครีบหู แผ่นปีกของลำตัวค่อนข้างกลมมน ความกว้างของปีกเกือบเท่าความยาวของลำตัว มีหางยาวคล้ายแส้และมีตุ่มแข็งอยู่กึ่งกลางหลัง พื้นลำตัวสีน้ำตาลเขียวอมทอง มีจุดกลมสีขาวกระจายอยู่ทั่ว โคนหางมีเงี่ยงที่มีปลายแหลม 1 หรือ 2 อัน มีรอยคาดสีขาวเป็นปล้องสลับกันไปตามความยาวของหาง ซึ่งเมื่อปลายังเล็กอยู่จุดบนลำตัวดังและปล้องที่ข้อหางจะไม่ปรากฏ ขนาดโตเต็มที่ประมาณ 24-120 เซนติเมตร พบใหญ่สุดได้ถึง 2 เมตร

จัดเป็นปลาทะเลที่อาศัยอยู่ในแนวปะการังหรือชายฝั่ง พบได้ในทะเลตั้งแต่ชายฝั่งแอฟริกาตะวันออก, ทะเลแดง, แถบอินโด-แปซิฟิก ไปจนถึงภาคใต้ของญี่ปุ่น บางครั้งอาจว่ายเข้ามาหากินในแถบน้ำกร่อยหรือน้ำจืดตามปากแม่น้ำได้ โดยมีรายงานว่าเคยพบที่แม่น้ำคงคาด้วย สำหรับในประเทศไทยพบมากที่จังหวัดจันทบุรี

เป็นปลาที่ใช้เนื้อในการบริโภคและทำเป็นปลาแห้ง และมีการจับขายเป็นปลาสวยงามด้วย แต่โดยมากมักจะเลี้ยงไม่รอด เพราะปลาไม่สามารถที่จะปรับตัวให้อยู่ในน้ำจืดสนิทหรือในสภาพที่เลี้ยงได้

## อ้างอิง

## แหล่งข้อมูลอื่น
* รูปและข้อมูลปลากระเบนแมลงวัน 

หมวดหมู่:สกุลไฮแมนทูรา
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศอินเดีย
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาตู้
กระบวนทัพสี่เหลี่ยมจัตุรัส

thumb|300px|right|หน่วยทหารราบอังกฤษในยุคนโปลีโอนิกจัดกระบวนทัพสี่เหลี่ยมจัตุรัส ในยุทธการ วอเตอร์ลูร์

**กระบวนทัพสี่เหลี่ยมจัตุรัส**เป้นกระบวนทัพของทหารราบที่จัดเป็นกระบวนแถวปิดเพื่อรับการโจมตีของทหารม้า

## ยุคต้นประวัติศาสตร์

กระบวนทัพนี้ถูกบรรยายถึงโดยพลูทาร์คและถูกใช้งานโดยชาวโรมันซึ่งถูกพัฒนาขึ้นมาจากการจัดกระบวนทัพรูปวงกลม โดยเฉพาะการใช้กระบวนทัพสี่เหลี่ยมขนาดใหญ่ ถูกใช้โดยกองทัพโรมันในยุทธการแห่งคาร์เรห์ซึ่งเป็นการรบกับชาวพาร์เทียนซึ่งในการรบครั้งนี้มีบรรจุทหารม้าในกระบวนทัพในอัตราส่วนที่สูง

สำหรับราชวงศ์ฮั่นนั้น หน่วยทหารราบขี่ม้าใช้ประโยชน์จากการใช้ยุทธวิธีเคลื่อนที่เร็ว เคลื่อนที่ในรูปกระบวนจัตุรัส เข้าทำการสนธิกำลังร่วมกับหน่วยทหารม้าเบาได้อย่างมีประสิทธิภาพในการเข้าปะทะกับกองทัพชนเผ่าชนเร่ร่อนซุงหนูได้อย่างมีประสิทธิภาพในช่วงคริสตศรรวรรษที่หนึ่ง สำหรับชนเผ่าเร่ร่อนในแถบโกบีเองก็ใช้ทหารราบจัดการบวนทัพจัตุรัสในป้อมค่ายที่อาศัยบนภูเขา ซึ่งเป็นที่ ๆ ชาวฮั่นขับไล่พวกเขาด้วยทหารม้าติดแหลน

## เชิงอรรถ


## เชิงอรรถอ้างอิง

## อ้างอิง
* 

## แหล่งข้อมูลอื่น
Infantry Formations, Tactics and Combat: Lines, Columns, and Squares

หมวดหมู่:รูปขบวนเชิงยุทธวิธี
ยาสูบ

**ยาสูบ** เป็นผลิตภัณฑ์ทางการเกษตรที่ผลิตจากใบของต้นยาสูบ ยาสูบสามารถรับประทานได้ ใช้ในสารกำจัดศัตรูพืชชีวภาพ และเป็นส่วนประกอบของยาบางชนิดในรูปของนิโคตินตาร์เตรด แต่ส่วนใหญ่แล้วยาสูบจะถูกใช้เป็นสารที่สร้างความสนุกสนาน และเป็นผลผลิตที่สร้างรายได้มากต่อประเทศ อย่างเช่น คิวบา จีน และสหรัฐอเมริกา

การได้รับยาสูบมักพบในรูปของการสูบ การเคี้ยว การสูดกลิ่นหรือยาเส้นชนิดชื้อนหรือสนูส ยาสูบได้มีประวัติการใช้เป็นเอ็นโธรเจนมาอย่างยาวนานในทวีปอเมริกา อย่างไรก็ตาม การมาถึงของชาวยุโรปในทวีปอเมริกาเหนือ ได้ทำให้ยาสูบกลายมาเป็นสินค้าที่ได้รับความนิยมและถูกใช้เป็นสารสร้างความสนุกสนานอย่างรวดเร็ว ความเป็นที่นิยมดังกล่าวทำให้ยาสูบเป็นสินค้าหลักในพัฒนาการทางเศรษฐกิจของสหรัฐอเมริกาตอนใต้ ก่อนที่จะเปลี่ยนเป็นฝ้ายในเวลาต่อมา หลังจากสงครามกลางเมืองอเมริกา ความเปลี่ยนแปลงในอุปทานและกำลังแรงงานทำให้ยาสูบสามารถผลิตเป็นบุหรี่ได้ ผลิตภัณฑ์ใหม่นี้ได้นำไปสู่การเติบโตของบริษัทบุหรี่หลายบริษัทอย่างรวดเร็ว จนกระทั่งการค้นพบผลเสียของยาสูบที่เป็นข้อถกเถียงทางวิทยาศาตร์ในช่วงกลางคริสต์ทศวรรษ 1900  

เนื่องจากยาสูบมีส่วนประกอบที่ทำให้เกิดการเสพติด ได้แก่ นิโคติน ทำให้เกิดความชินยาและโรคติดสารเสพติด ปริมาณนิโคตินที่ร่างกายได้รับ ตลอดจนความถี่และความเร็วของการบริโภคยาสูบเชื่อกันว่ามีความเกี่ยวข้องโดยตรงกับความต้านทานทางชีวภาพของการติดและความชินยา คาดการณ์ว่าประชากรราว 1,100 ล้านคนทั่วโลกมีกิจกรรมที่เกี่ยวข้องกับการใช้ยาสูบ ซึ่งคิดเป็นกว่าหนึ่งในสามของประชากรผู้ใหญ่ของโลก องค์การอนามัยโลกรายงานว่า การใช้ยาสูบอาจนำไปสู่สาเหตุการเสียชีวิตที่สามารถป้องกันได้ทั่วโลก และประมาณการว่ามีประชากรโลก 5.4 ล้านคนเสียชีวิตทุกปี อัตราการสูบพบว่ามีน้อยลงในประเทศพัฒนาแล้ว แต่กลับพบว่ายังมีสูงในประเทศกำลังพัฒนา

## อ้างอิง

หมวดหมู่:ผลิตภัณฑ์จากพืช
หมวดหมู่:ยาสูบ
ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง

thumb|Identification chart of Japanese aircraft
**ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง** เป็นนามเรียกขานอาวุธ ซึ่งมักจะอยู่ในรูปของชื่อรหัส ตั้งโดยทหารฝ่ายสัมพันธมิตรให้แก่อากาศยานของจักรวรรดิญี่ปุ่นระหว่างสงครามมหาสมุทรแปซิฟิก สงครามโลกครั้งที่สอง ชื่อดังกล่าวถูกใช้เป็นช่วยในการระบุลักษณะของอากาศยานญี่ปุ่นที่พบในการรบเพื่อการรายงานและจุดประสงค์เพื่อบอกรูปร่างลักษณะ โดยทั่วไปแล้วชื่อของชายชาวตะวันตกจะใช้ตั้งกับเครื่องบินขับไล่ ส่วนชื่อหญิงจะถูกใช้กับอากาศยานประเภทอื่น รวมทั้งเครื่องบินทิ้งระเบิด เครื่องบินขนส่ง และเครื่องบินสอดแนม

## ประวัติศาสตร์
ระหว่างปีแรกของสงครามมหาสมุทรแปซิฟิกที่เริ่มต้นมาตั้งแต่วันที่ 7 ธันวาคม ค.ศ. 1941 ทหารฝ่ายสัมพันธมิตรได้ประสบความยากลำบากในการระบุลักษณะของอากาศยานญี่ปุ่นได้อย่างรวดเร็ว รัดกุมและแม่นยำระหว่างการรบ โดยทหารฝ่ายสัมพันธมิตรพบว่าระบบการตั้งชื่ออากาศยานของญี่ปุ่นนั้นทำให้สับสนและไม่สะดวก ภายใต้ระบบการตั้งชื่ออากาศยานของญี่ปุ่น อากาศยานจะได้รับการตั้งชื่อสองชื่อ หนึ่งคือรหัสโครงการที่เป็นตัวอักษรเลขของผู้ผลิต ส่วนอีกชื่อหนึ่งเป็นการตั้งชื่ออย่างเป็นทางการโดยฝ่ายทหารซึ่งตั้งอยู่บนประเภทของอากาศยานและปีที่เริ่มเข้าประจำการ ยกตัวอย่างเช่น เครื่องบินขับไล่ มิตซูบิชิ เอ 5 เอ็ม มีชื่อเรียกทางทหารว่า เครื่องบินขับไล่ประจำเรือบรรทุกเครื่องบินประเภท 96 กองทัพเรือ ประเภท 96 หมายความว่า อากาศยานดังกล่าวได้เข้าประจำการในปีจักรพรรดิ 2596 ซึ่งตรงกับ ค.ศ. 1936 ในปฏิทินเกรกอเรียน อากาศยานอื่น ๆ ที่เข้าประจำการในปีเดียวกันจะได้ชื่อทางทหารคล้ายกัน รวมไปถึงเครื่องบินทิ้งระเบิดประจำเรือบรรทุกเครื่องบินประเภท 96 และเครื่องบินทิ้งระเบิดโจมตีภาคพื้นดินประเภท 96

กลางปี ค.ศ. 1942 เรืออากาศเอกแฟรงก์ ที. แมคคอย นายทหารข่าวกรองของกองทัพอากาศสหรัฐอเมริกาจากกลุ่มทิ้งระเบิดที่ 38 ได้รับมอบหมายไปยังหน่วยข่าวกรองเทคนิคทางอากาศในออสเตรเลีย เพื่อพยายามคิดค้นหาวิธีการที่ง่ายขึ้นในการระบุอากาศยานของญี่ปุ่น ร่วมกับจ่าทหารฝ่ายเทคนิค ฟรานซิส เอ็ม. วิลเลียมส์ และสิบโทโจเซฟ แกรตตัน แมคคอยได้แบ่งอากาศยานญี่ปุ่นออกเป็นสองประเภท คือ เครื่องบินขับไล่และอากาศยานประเภทอื่น โดยให้ชื่อเครื่องบินขับไล่อย่างผู้ชายและอากาศยานประเภทอื่นอย่างผู้หญิง ในภายหลัง เครื่องบินทำการฝึกจะได้ชื่อตามต้นไม้

ระบบของแมคคอยได้รับความนิยมอย่างรวดเร็วและแพร่กระจายไปยังหน่วยอื่นของสหรัฐและฝ่ายสัมพันธมิตรตลอดทั้งยุทธบริเวณแปซิฟิก เมื่อถึงปลายปี ค.ศ. 1942 กองทัพสหรัฐทั้งหมดในแปซิฟิกและเอเชียตะวันออกได้เริ่มใช้ระบบของแมคคอย รายชื่อดังกล่าวมีชื่ออากาศยานทั้งหมด 122 ชื่อ และถูกใช้จนกระทั่งสงครามโลกครั้งที่สองยุติ จนถึงปัจจุบัน บันทึกประวัติศาสตร์ตะวันตกจำนวนมากเกี่ยวกับสงครามมหาสุมทรแปซิฟิกยังคงใช้ระบบดังกล่าวในการระบุอากาศยานของญี่ปุ่น

## อ้างอิง

### บรรณานุกรม

*
*
*

## หนังสืออ่านเพิ่มเติม
*

หมวดหมู่:คำศัพท์การทหาร
หมวดหมู่:สงครามแปซิฟิก
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:ฝ่ายสัมพันธมิตร (สงครามโลกครั้งที่สอง)
กีฬาเรือยาวมังกรในเอเชียนเกมส์ 2010

**[[เรือมังกร|กีฬาเรือมังกร]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 18 ถึง 20 พฤศจิกายน พ.ศ. 2553 ทุกรายการจัดขึ้นที่ทะเลสาบ Zengcheng Dragon Boat

## สรุปเหรียญรางวัล
#### ตารางเหรียญรางวัล

### ชาย

### หญิง

## ผลการแข่งขัน

## อ้างอิง
* 2010 Asian Games Official Website 

## แหล่งข้อมูลอื่น
* Schedule 

หมวดหมู่:เอเชียนเกมส์ 2010